Kiire parvlaev

Kiire parvlaev on alates 2007. aastast Tallinna–Helsingi liinile toodud parvlaevade tüüp. Need laevad mahutavad sama palju reisijaid ja lasti kui tavalised parvlaevad, kuid sõidavad mõnevõrra kiiremini. Kiired parvlaevad sõidavad kiirusega 25–27 sõlme, mis võimaldab reisi pikkust 2–2,5 tundi.

Kiire parvlaev ei ole IMO kiirlaevakonventsiooni kohaselt kiirlaev erinevalt aastani 2008 Tallinna–Helsingi liinil sõitnud populaarsetest kiirparvlaevadest. Kiirlaevu ei saanud jääklassi puudumise tõttu talvel kasutada ning neil olid ka lainetusest sõltuvad väljasõidupiirangud, mistõttu reederid töötasid välja sellise parvlaeva kontseptsiooni, mis oleks jääklassiga ja merekindel ning sõidaks piisavalt kiiresti.

Alates 2013. aastast on Tallinna–Helsingi liinil kiired parvlaevad kolmel reederil.

Laevastik

 Laev  Reeder  Ehitusaasta  Laevastikus  Liin  Kogumahutavus  Lipp  Kiirus  MärkusiStar  Tallink  2007  2007  Tallinn–Helsingi  36 250  27 sõlmeViking XPRS  Viking Line  2008  2008  Tallinn–Helsingi  35 778  25 sõlmeSuperstar  Tallink  2008  2008–2017  Tallinn–Helsingi  36 400  27,5 sõlme  lahkunud Itaalia lipu allaFinlandia  Eckerö Line  2001  2013  Tallinn–Helsingi  36 365  27 sõlmeMegastar  Tallink  2017  2017  Tallinn–Helsingi  49 000  27 sõlmeMyStar  Tallink  2022  2022  Tallinn–Helsingi  50 600  27 sõlme

Kategooria:Laevatüübid